Igrališta po dečjim idejama
Novinarka Glasa Amerike pridružila se dobrovoljcima koji su nedavno gradili jedno takvo igralište, ovde u Vašingtonu
Dve stotine dobrovoljaca je od ranog jutra naporno radilo na ovom placu u zajednici sa niskim prihodima u Vašingtonu. Većina su navijači gradskog profesionalnog hokejaškog tima, vašingtonskih „Kepitalsa“, koji se udružio sa „KaBumom“ u građenju ovog igrališta. Šef projekta je Evan Majnat. „ Otkako je prvi projekat „KaBuma“ realizovan pre 15 godina, neprofitna organizacija - koja sarađuje sa lokalnim firmama i organizacijama – sagradila je više od dve hiljade komunalnih igrališta širom zemlje. Pre nekoliko meseci, deca iz komšiluka su učestvovala u projektovanju svog igrališta snova. Elementi sa njihovih crteža su uneti u završni projekat. Odbrambeni igrač vašingtonskih „Kepitalsa“ i voditelj lokalnog radio programa Eliot Sigal, pomogli su u prikupljanju novca za igralište. „ Vizija „KaBuma“ je prevazišla granice američkih gradova, kaže direktorka „KaBuma“ za rad u zajednicama, Danijel Maršal. „ Danijel Maršal kaže da se na „KaBumovom“ veb sajtu mogu naći uputstva kako sami možete da napravite igralište, koja se zasnivaju na lekcijama naučenim tokom proteklih 15 godina. Kada se svi delovi opreme postave na svoje mesto, novo igralište počinje da dobija oblik. Sara Bal je uzela slobodan dan na poslu, da bi učestvovala u akciji. Šest sati otkako su Bal i ostali dobrovoljci počeli rad, igralište je završeno. Na otvaranje su pozvana sva deca iz komšiluka i njihove porodice. Evan Majnat kaže da će novo igralište da podstakne decu da izađu napolje i zabave se i pomogne celoj zajednici da krene napred.